*Projekts*

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. \_\_ \_\_. §)

**Grozījumi Ministru kabineta 2004. gada 20. janvāra noteikumos Nr. 42 "Noziedzības novēršanas padomes nolikums"**

Izdoti saskaņā ar

Valsts pārvaldes iekārtas likuma

13. pantu

Izdarīt Ministru kabineta 2004. gada 20. janvāra noteikumos Nr. 42 "Noziedzības novēršanas padomes nolikums" (Latvijas Vēstnesis, 2004, 12. nr.; 2006, 94. nr.; 2018, 23. nr.; 2019, 52. nr.) šādus grozījumus:

1. Izteikt 1. punktu šādā redakcijā:

"1. Noziedzības novēršanas padome (turpmāk — padome) ir koleģiāla institūcija, kuras darbības mērķis ir stiprināt tiesiskumu, koordinēt un pilnveidot valsts institūciju darbību, lai novērstu un apkarotu noziedzību, īpaši korupciju un organizēto noziedzību, kas apdraud valsts drošību un ekonomisko stabilitāti, kā arī sekmētu vienotu un efektīvu izpildvaras un tiesu varas sadarbību tiesiskuma stiprināšanai."

2. Papildināt noteikumus ar 2.8. apakšpunktu šādā redakcijā:

"2.8. īstenot sadarbību starp izpildvaru un tiesu varu, lai, ievērojot varas dalīšanas principus, izvirzītu kopīgus mērķus un koordinētu darbību tiesiskuma veicināšanā."

3. Svītrot 5.5. un 5.6. punktu.

4. Izteikt 5.12. apakšpunktu šādā redakcijā:

"5.12. Finanšu izlūkošanas dienesta priekšnieks."

5. Papildināt noteikumus ar 5.14., 5.15., 5.16, 5.17., 5.18., 5.19. un 5.20. apakšpunktu šādā redakcijā:

"5.14. ārlietu ministrs;

5.15. aizsardzības ministrs;

5.16. Latvijas Valsts prezidenta deleģēts pārstāvis;

5.17. Valsts drošības dienesta priekšnieks;

5.18. Valsts ieņēmumu dienesta ģenerāldirektors;

5.19. Valsts policijas priekšnieks;

5.20. Satversmes aizsardzības biroja direktors."

6. Papildināt 6. punktu ar otro teikumu šādā redakcijā:

"Izglītības un zinātnes ministrs, labklājības ministrs un veselības ministrs padomes sēdē tiek uzaicināts piedalīties ar balsstiesībām šo noteikumu 2.7. apakšpunktā minētā lēmuma pieņemšanā."

7. Izteikt 9. punktu šādā redakcijā:

"9. Padome lēmumus pieņem ar vienkāršu balsu vairākumu. Ja balsu skaits sadalās vienādi, izšķirošā ir padomes priekšsēdētāja balss. Padomes sēdes ir slēgtas. Valsts kontrolieris, ārlietu ministrs, aizsardzības ministrs, Latvijas Valsts prezidenta deleģētais pārstāvis, Valsts drošības dienesta priekšnieks, Valsts ieņēmumu dienesta ģenerāldirektors, Valsts policijas priekšnieks un Satversmes aizsardzības biroja direktors nepiedalās šo noteikumu 2.7. apakšpunktā minētā lēmuma pieņemšanā."

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Ministru prezidenta biedrs,

tieslietu ministrs Jānis Bordāns